MEN ŞAATLIQ ETEM 
KIRIŞ SÖZÜ 


Sürgünliknif ilk yıllarında öksüz qalıp, 1947 senesi balalar evinde olğanımda 
aşhananıf yanı sılanğan bem-beyaz divarında kömür parçasınen sızğan birinci 
resimim — deniz ve gemi resimi içün kötek aşadım. O zaman qırımtatarlarına 
Qırımnı, Qara deniznin resimini sızmaq degil de, ağmaq bile qatiyen yasaq edi. 
Qartlar, qadınlar ağır iş ve hastalıqtan, balalarnığ çoqusı ise açlıqtan öldi. 
Kefinsiz kömülgen mevtalar aç şakallarğa yem oldı. Bir alma içün qurşunlanğan 
oğlan. Gecesi doğurıp saba işke aydalğan loqsa qadın. Qar astında qalğan 
pamuqnı cıyuv. Tizden suvğa batıp, arıqlarnı çamurdan temizlev. 


Çölde cartı bir ayaqqap tapıp, ekinci ayağımnı çullarnen sarıp işke barğanım. 


Balalar evinde üylelikke berilgen yarım kesek qara ötmeknen suv içün bizni 
evimizden, yurtumızdan quvıp çıqarğan cellat Stalinge teşekkür bildirmek 
mecburiyeti... Bütün bular kündüz köz ögümde oliıp-keçken vagialardır. 
Tüşümde ise dülberden-dülber Uskutim, Uskutni dağlarını körem, artından ise 
kene 18 mayıs gecesi, mal taşığan vagonlarda keçirgen on sekiz kün ve gece 
deşeti, cenkten qaytıp kelmegen eki ağam, sürgünliknif birinci yılında 
asretlikke dayanalmayıp biri-birinifh artından ölgen anam ve babam... Bularnı 
unutmağa, kelecek nesillerge de unuttırmağa aqqım yoqtır, dedim kendi 
kendime ve sürgünlikte öz közümnen körgenlerimni resimlerimde tasvir etip 
başladım ve ala bugüngece devam etem. 


Sürgünliknin yetmiş beş yıllığında resimlernim albom şekilinde çıqması menim 
içün büyük bahttır. Ömürlik arzumnıfğ kerçekleşmesine qoltutqan er keske 
teşekkür bildirem. Uskut aqqındaki destanimda yazdığım kibi «Omrüm zaya 
keçmedi, halgga hızmet edi magsadım», demege aqqım bar, dep sayam. 


Sadıq Acı Selim. 


Tınçlıq bermegen hatıra 


Dağlar içinde yerleşken Uskut köyü Oırımnı belli büyük köylerinden biri olsa 
da, sürgünlikten evel mında rus tilini bilgen adamlarnı parmaqnen saymaq 
mümkün edi. Bunı içün de o facia gecesi köylülerni tatlı yuqudan uyantıp 
nelernidir emir etken sovet askerlerini ne istegenini çoqları aflamağan. Bekir 
ağanıf qorantasında da tıpqı şu vaziyet. Qadını ve oğulları tek «selsovet» 
degen sözni aflasalar da, gecesi anda ne işleri olğanını bilmediler. Meger 
olarğa sürgün etileceklerini ve yolğa azırlanmaq içün 15 daqqa vaqıt berilgeni 
aytılğan. 


Askerler azbarğa ekinci kere kirgende evdikler kene yuquğa dalğan ediler. Bu 
seferinde askerler emirni silalarının qundaqlarınen aflattılar. Amma artıq keç 
edi. Ana rastkelgen odır-budırğa yapışıp, oğullarını aşıqtırdı. Armanlarda endi 
ateş yana, etrafında köydeşleri toplanğanlar, yük maşinaları, askerler olarnı 
beklemekte. Ziy-çuv, ağlavlar, qarğışlar. Bilhassa, belanı evelden duyğan 
köpeklerniR uluvları yernikökni titrete edi. 


Köyniğ qartı Ramazan Ali emirge boysunmay, evini terk etmege istemey. Onı 
evinin içinde atıp öldüreler ve atta kommege bile izin bermeyler... Adamlar tolu 
maşinalar dağ yollarından demiryol stantsiyasına yaqınlaştılar. Mında ise ana- 
baba künü, dersif bütün Qırım bir yerge toplanğan. Azaplarğa tolu uzun yol, 
vagon içinde ölüvler, qazalar... Sürgünlikteki meşaqatlı emek, komendant 
rejimini qanun-qaideleri, bağçadan hırsızlanğan bir almaçıq içün qurşun, 
emekten, açlıqtan, avanıf hışımından ölüvler, ölüvler ve kene ölüvler... O yılı 
Sadıq on üç yaşını toldurğan edi. Körgen- keçirgenleri bala afızasına müürlendi. 
Ket-kete hatırlavlar tınçlıq bermey, yuqunı alıp qaça ve nededir öz ifadesini 
araştıra ediler. 


Bir yıl içinde em anası, em babasından ayırılğan Sadıq ağasınen öksüz qaldılar. 
Uyken ağaları cebeden öyle de qaytıp kelmediler, bellisiz ğayıp oldılar. Sadıq 
balalar evinde terbiyelendi, ondan sof nasıldır zenaat saibi olmaq kerek edi ve 
o, köy hocalığı tehnikumına kire. Yollanmanen Qaraqalpaqstanda çalışa, sof 
kene Taşkent vilayetinifi Aqqurğan rayonına qaytıp, mındaki köy mektebine 
emek dersi ocası olıp işke kire. Mektepte resim dersi ocası olmağanından bu 
derslerni da oña avale eteler. Razı ola ve ille şu zenaat o, çoqtan arzu etken iş 
ekenini aflay, bütün barlığınen berilip çalışa. Balalarğa dülberlikni körmege 
ögrete. İç bir vaqıt talebelerine zornen mevzu taqıştırmay, serbestlik bere. Özü 
ise tek bir mevzuda çalışa. Eger birinci resimini ösmürlikte sovhoz bölügindeki 
aşhananıf yanı sılanğan divarında kömür parçasınen sızğan olsa, endi geceleri 
gizli çalışa. 


İlk kartinasını Bekir oğlu Sadıq Selimov 1967 senesi yapıp bitire ve onı qısqadan 
«18 mayıs gecesi» dep adlandıra. Eserde ekseriyet gara tüs üküm süre. Zaten o 
qara geceni facialı vaqialarını başqa renknen tasvirlemek mümkün degil. 
ArmanlarnıR ortasında ateş yana, etrafında uskutliler. Qadınlar, qartlar, balalar. 
Er kesnifi yüzünde deşet, qorqu, ağlamayuv. Daa tünevin yavuz duşmandan 
qorçalağan «tuvğan» askerlerimiz ise qırımtatarlarğa nefretnen baqalar, olarğa 
öyle emir bergenler. 


70-nci senelerde organ hadimleri milletimiznil adını, özlügini unuttıracag olip 
tırışa ve Vatanğa gaytuv, adaletni tiklev hususında laf açgan gırımtatarlarğa 
nisbeten mahsus olar içün tüşünip çıqılğan 190-ncı maddeni qullandı. 


Resimde ise misli körülmegen masharalıg. Özü de qayda, «eñ adaletli» 
memlekette, yapılayatqan masharlıq tasvirlengen! Sadıq ağa bu ve şu 
mevzudaki diger resimlerini kireçnen sılap, atta kümes içinde saqlamağa 
mecbur ola. Eger o yıllarda şu resimlernif bir de birisi organlarnın közüne 
ilişseydi, ressamnıi mahkeme etilmesi şek-şübesiz. Onığ resimleri hayal 
mahsulı degil, qırımtatarlarnığ sürgünlik ömürinden alınğan kerçek fakt! Resim 
qaramanları kerçek insanlar, ressamnıf şaat oldığı vaqialardır. 


Sadıq ağanığ 100-ge yaqın eseri bar, olarnığ arasında eñ sevimlisi «Uskut»tir. 
Mında onığ tuvğan köyü sofki evine qadar tamlıqnen aks ettirilgen. Evge 
kelgen uskutli musafirler aman resimge yaqınlaşıp, öz evlerini araştırıp tapalar, 
hatırlaylar. Şimdi evelki Uskutten az şey qaldı, bu sebepten Sadıq ağanın 
kartinasını şübesiz tarihiy kartina demek mümkün. Sürgünlikte doğğan 
uskutliler ana-babalarınığ tuvğan köyleri nasıl olğanını oña bagıp bilirler. 


Halqımız Vatanğa toplu şekilde qaytıp başlağanınen Sadıq Selimov da yolğa 
çıqa ve sevimli Uskutinde yerleşe. Doğğan evi çoqtan bozulğanından Sadıq ağa 
yanı ev gurdı. O, bugün de fırçısını elinden tüşürmey, sürgünlik aqqında 
aqiqatnı boyalar vastasınen ifade ete. 


Zera BEKİROVA 


SÜRGÜNLİKTEN EVELKİ USKUT 


Qırımnığ ef büyük köyü olğan Uskut sürgünlikten evel böyle dülber edi. Yigit ve 
qızlar milliy urbalarımızda, balaçıqlar soqaqlarda oynap kezgenler. 


Menim qorantam — babam, anam, ağalarım ve men doğğan Uskut köyümiznin 
yanında. Bularnığ episinden meni sürgünlik mahrum etti. 


Sürgünlikte ölgen anam, babam, cenkten qaytıp kelmegen eki ağam, yaş 
çağında keçingen üçünci ağam ebediyen hatıramda qaldılar. 


SÜRGÜNLİK GECESİ 


Mayıs 18 gecesi evimizge bastırıp kirgen bir subay ile eki asker yolğa 
azırlanmağa on beş daqqa berilgenini ayttılar. Amma biz rusça bilmegenimiz ve 
bizden ne talap etkenlerini ağlamağanımızdan sebep berilgen vaqıttan 
faydalanıp olamadıq. Resimde: babam, anam, ağam, men ve askerler. 


Maallemizde qart Ramazan Ali qadınınen yaşay edi. 18 mayısta onı çıqarmağa 
kelgen askerlerge o: cÖldürsefiz de çıqmam evden!» degende, askerler onı 
atıp öldürdiler. 


Qaramannıfğ gorantasını sürgün etip öldürdiler. 


Savluqnen qal, tuvğan köyüm, seniñ adığ unutmam, 
Saña olğan bol sevgimni iç bir vaqıt suvutmam. 


Eşelonlar köçti. Vokzalda alekette qalıp ketken eki yaşında Dilaverni atlı asker 
alıp vagonlar artından çapıp yetiştirdi ve içindeki adamlarğa berdi. 


Aqmescitte bizni mal taşığan vagonlarğa yüklep alıp kettiler. Bazı 
stantsiyalarda balalar bizge taş atıp: «Satgınlar!» dep qıçıra ediler. 


Poyezd togtağanda halg vagonlardan tüşip, kimisi suv tapıp balasına, hastasına 
ketire, kimisi ateş yagıp şorba pişirmege aşıga, kimisi ise yolda ölgen mevtasını 
çıqarıp, kommege areket ete. Poyezd köçe, er kes vagonlarına çapa. Ölü 
cıyılmayıp yerde gala, kommege vagıt yetmedi. 


SÜRGÜNLİKTEN SON QIRIM 


Qırımtatarlarnı Qırımdan sürgün etken soñ kommunist ve komsomollar 
qırımtatar tilinde kitaplarnı ve Quranlarnı yaqqanlar. 


Uskutlilerni Uskutten çıqarğanlarından sof köylerine qaytqan uskutli cenkçiler 
öz qorantalarını sorağanda, aq-uquqlarını talap etkenlerinde olarnı tutıp 
qapatalar. 8-10 kün aşsız-suvsız qapalı tutalar. Sofra em ölülerni, em tirilerni 
yük maşinalarına yüklep Kanakağa ketire, qurşunğa tizeler ve şu yerde de 
kömeler (bu aqta malümatlarnı köyde bulunğan rus qadınları bildirdiler). 


Halq Qırımdan sürgün etilgen soñ Beriyağa Arabat maqasında unutılıp qalğan 
qırımtatarlar aqqında haber kele. Beriya bu adamlarnı barialarğa yüklep Azav 
denizinde batırmağa emir ete. 


Uskutlilerni Uskutten sürgün etkenlerinden soñ Orta mezarlıqnığ baştaşlarını 
bozıp, yarısını maşinalarğa yüklep alıp ketkenler. Qalğan yarısını aranlar 
qurucılığında işletken, basmaqlar yapganlar. Mezarlıqnı ise buldozernen 
tegizlep, onı yerine park yapıp, Lenin eykelini qoyğanlar. 


Uskutlilerni Uskutten sürgün etkenlerinden soñ birinci kelgen kelmeşekler 
evleri divarlarında altın, para qıdırıp, evleri yıqıp başlağanlar. Tereklerni 
kesip yaqqanlar. 


SÜRGÜNLİKTE 
Gülizar Kuma adlı qadın ölgen, yaş balası ise ölü anasını köküsini emip yata. 


Öksüz qalğan balalar qapı-qapıdan yürip tilendiler. Bazı ev saipleri bir qapım 
ötmek bermek yerine tilencilerni köpeklerine talata ediler. 


Ayşe Berberovanıf eki oğlu açlıqtan öldi. Olarnı kommege adam yoq. 
Balaçıqlarnı arıq kenarına kömdiler, amma gecesi şakallar olarnı çıqarıp 
aşağanlar. 


Açlıq çekken on üç yaşlı Abduhadır Yurdam sovhoznıf bağçasına kirip terekten 
alma qoparğanda bağça qaravulı öni köre ve atıp öldüre. Ölüsini şakallar 
aşağan. Abduhadırnıf qardaşları onığ tek kemiklerini taptılar. 


Mart ayından başlap halqımıznı arıqlarnı temizlemege ayday ediler. Qartlar, 
qızlar ve balalar tizlerinece suvda turıp çapalarınen çamurnı çıqarıp biri- 
birilerine uzatıp boşata ediler. Qartlar, qızlar bu zulumdan hastalanıp öle ediler. 


Biz dört bala — (soldan-sağğa) Eskender, İdris, Sıdıq ve men 1944 senesinifi 
noyabr ayında Qırımğa qaçmağa azırlandıq. Maşinalarğa asılıp Çırçıq özeninece 
keldik. Bu yerde bizni militsiya yaqalap, kene bölügimizge ketirdiler. 


Pamuq kuraklarını işçiler cıyıp almağa yetiştirmeyler, qış kele. Qar yağğanda 
eki atlı arqan çekip pamuq üstündeki qarnı tüşüreler. Olarnığ artından işçiler 
kuraklarnı cıyıp alalar. 


Gecesi bala doğurğan Reyyane Zerdeve saba işke çıqalmayıp, evde yalınız 


oturğanda qapıdan kirgen brigadir: «Ne içün işke çıqmadıf? Tez çıg!», dep 
qıçıra. Qadınğa sabiyni qucağına almasını buyurıp, özü artından at üstünde 
kete. At ögünde 8-10 kilometr cayav ketken qadınnığ balası qolunda öldi. 


13 yaşında Ali Cubariç «UZSSR 5 yıllığı» sovhozından Uralğa Mustafa ağasınıf 
yanına qaçıp ketken edi. Ağası çalışqan köyge yetip barğan. Ağasını qarşılap 
almaq içün ormanğa kirgen ve coyulğan. Onı qaşqırlar tutıp aşağanlar. Alinin 
kemiklerini urbasından tanığanlar. 


Saya qazılğan qabirlerni aç şakallar qazalar, sabağace uvuldaşıp ölülerni 
aşaylar. 


Qadın-qızlarnı işke atlarnıh ögünde aydap alıp kete ediler. 


«UZSSR 5 yıllığı» sovhozinin bir bölügi alma bağçalarını östüre edi. Brigadir er 
birimiznifi eline bir sepet tuttırıp, künde 20-30 sepet alma tökündisi cıymaqnı 
emir ete. 


Pamuq, kuraklarnı cıyıp alğan soñ ğuzapayanı destelep, köyde yaşağan qazah, 
özbeklerge bir yükni bir pitenifi yarısına ya da bir piala qatıqqa deniştire edik. 


Bir rayondan başqa rayonğa barmaq yasaq, er ay komendantga barıp imza 
qoydıq. 


İşke çıqmağanlarnı böyle cezaladılar. 


Aqşam olsa soqaqlarda yığılışalar şakallar 
De qaqıldap külüşeler, de ökürip ağlaylar. 
Çirkiyler de pencereden bulut kibi kireler 

Sabağace raatlıq bermey qanımıznı içeler. 


Ural dağlarına tüşken uskutlilernif çoqusını dağda ayuvlar aşağan. 


Menim birinci resimim. Sürgünlikte biz “UZSSR 5 yıllığı” sovhozınığ doquzıncı 
bölüginde yaşadıq. Anda balaban aşhane bar edi. 1945 senesi aprel ayında onı 
1 mayis bayramına azırlap, aglap boyaladılar. Aşhanenin divarını men balaban 
beyaz kâğıtga oşattım ve ağaç kömür parçası alıp divarda deniz ve geminin 
resimini sızdım. Kimdir resimni küldi, işten qaytqan büyükler ise Qara deniz ve 
onda yürgen gemilerni hatırlap, begendiler. Yanımdaki balalardan birisi: 
“Mamatqul kelel”, dediler. Mamatqul agronom, pek yaramaz bir adam edi. O, 
meni tutip resimnif yanına ketirdi ve silmekni emir etti. İşçiler divarnı bir qaç 
kere kireçlediler, sıladılar, amma gemi ep bir körünip turdı. 


AVDET 


Halq Vatanğa qaytıp başladı. Uskutte evler satıla. Amma altmış yıldan ziyade 
bizim evlerde yaşağan kelmeşekler qırımtatarlarğa olarnın kendi evlerini 25 biR 
dollarğa satalar. 


